# **DECIZIA ETAPEI DE ÎNCADRARE**

## Nr. număr din 26.09.2017

....

Ca urmare a solicitării de emitere a acordului de mediu adresate de **S.C. SAZY MESTER S.R.L.**, cu sediul în Str. RAKOCZI FERENC, Nr. 118, Odorheiu Secuiesc , Judetul Harghita, prin ...., cu adresa ..., înregistrată la APM Harghita cu nr. 6415/19.07.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **26.09.2017**, că proiectul **”Construire magazin de prezentare”**, propus a fi amplasat în mun. Odorheiu-Secuiesc, str. II Rákóczi Ferenc nr.118, jud. Harghita, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.II, pct. 10 lit.a;

**b) Caracteristicile proiectului:**

1.a. Mărimea proiectului:

*Proiectul prevede construirea unui magazin de prezentare cu P+M nivele,cu o suprafață construită de 1318,54 mp, pe un teren de 4043,00 mp,pe care există mai multe clădiri construite deja pentru activitatea de comerț și depozitare materiale de construcții.*

*Pe amplasament se vor amenaja 13 locuri de parcare.*

*Accesul pe amplasament se va realiza din drumul județean DJ 137 existent-str. II Rakoczi Ferenc, prin accesul actual.*

*Alimentarea cu apă a clădirii se va realiza din rețeaua existentă în incintă.*

*Apele uzate menajere se vor racorda la rețeaua existentă de canalizare menajeră a municipiului Odorheiu-Secuiesc.*

*Încălzirea se va realiza cu centrală termică proprie cu combustibil solid.*

b. Cumularea cu alte proiecte: -Nu este cazul.

c. Utilizarea resurselor naturale: *materii prime utilizate la realizarea construcției sunt beton, beton armat, piatră, balast*

d. Producţia de deşeuri:

*Deşeurile municipale amestecate vor fi transportate de către operatorul economic autorizat în zonă.*

*Deşeurile rezultate din construcţii montaj vor fi transportate de către operatori economici autorizaţi în acest sens.*

*Deșeurile de ambalaje rezultate de la materiale de construcții vor fi valorificate prin operatori economici autorizați.*

e. Emisii poluante, inclusiv zgomotul şi alte surse de disconfort:

*-emisii în aer: -în fază de construire- emisii de gaze de eşapament de la utilaje de construcție - aceste emisii vor fi doar temporare*

*-în fază de funcționare-gazele de ardere de la centrala termică proprie vor fi evacuate în atmosferă prin intermediul unui coș de fum*

*-emisii în apă:- Apele uzate menajere vor fi evacuate în sistemul de canalizare menajeră a municipiului Odorheiu-Secuiesc*

*-zgomot: -generat de utilaje în fază de construire se vor resimţi pe perioade scurte de timp, execuţia lucrărilor se vor efectua numai în timpul zilei.*

*- în timpul funcționării se va respecta STAS 10009/2017*

f. Riscul de accident, ţinându-se seama în special de substanţele şi de tehnologie utilizate: *- Prin soluția propusă și prin instalațiile noi la standarde actuale de calitate, s-au luat în considerare asigurarea condițiilor de protecție a factorilor de mediu și a sănătății populației*

**2**. **Localizarea proiectului**:

2.1.utilizarea existentă a terenului:*- Terenul se află în intravilanul municipiului Odorheiu-Secuiesc, în proprietate privată în zonă industrială și de depozitare (conform Certificatului de Urbanism nr.214/07.06.2017 emis de Primăria Municipiului Odorheiu-Secuiesc).Pentru stabilirea condițiilor de construire a fost aprobat un PUZ cu HCL 97/2017*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul.*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului nu se află în interiorul ariilor naturale protejate declarate prin acte normative. Cea mai apropiată arie naturală protejată fiind aria de protecţie specială de interes comunitar* ***“Râul Târnava Mare între Odorheiu-Secuiesc şi Vânători”*** *care este sit Natura 2000 cu* ***cod ROSCI 0383****, se situează la o distanţă de aprox.****500 m*** *faţă de amplasament. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- o parte a intravilanului municipiului Odorheiu-Secuiesc*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: :- nu vor exista deşeuri periculoase care să prezintă impact asupra mediului în cazul dezafectării amplasamentului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIU A.A.A.**

**Ing. LÁSZLÓ Anna**

**ÎNTOCMIT**

**Ing. BOTH Enikő**